Diari Oficial de la Generalitat Valenciana


Sumari del DOGV 5413, del 22-12-2006 (2006/14939)

Informació pública del acords de inscripció, al Registre de Fundacions de la Comunitat Valenciana, de les entitats Fundación de la Comunidad Valenciana Mare Nostrum, Fundación de la Comunidad Valenciana Hammond, i Fundació Esportiva Dénia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5413

Data del DOGV
:   22-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14191


Organisme emissor
:   Conselleria de Justícia, Interior i Administracions Públiques

Tipus de document
:   Anunci

Informació pública del acords de inscripció, al Registre de Fundacions de la Comunitat Valenciana, de les entitats Fundación de la Comunidad Valenciana Mare Nostrum, Fundación de la Comunidad Valenciana Hammond, i Fundació Esportiva Dénia de la Comunitat Valenciana. [2006/14659]  
Informació pública amb el text resumit de tres resolucions del secretari autonòmic de Justícia, per les quals s'acorda la inscripció, al Registre de Fundacions de la Comunitat Valenciana, de les entitats que se citen a continuació: Fundación de la Comunidad Valenciana Mare Nostrum, Fundación de la Comunidad Valenciana Hammond, i Fundació Esportiva Dénia de la Comunitat Valenciana.   
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat .donar publicitat a l'existència i activitats de les fundacions., s'indica el següent:  
Primer. Per Resolució de data 7 de setembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación de la Comunidad Valenciana Mare Nostrum, amb el número de registre 454 (V) i classificar-la de caràcter cultural. El seu domicili radicarà a València, carrer Salavert, núm. 34, porta 10.  
La Fundació té com a finalitat primordial fomentar la cultura i la defensa dels drets humans, sobretot a la Comunitat Valenciana.   
Per a la consecució d'aquesta finalitat global es perseguiran els següents objectius concrets:   
. Promoció, estudi i difusió del patrimoni cultural i artístic a través de les tecnologies de la informació i mitjançant la realització, publicació i exposició, de llibres, revistes, guies, fullets, catàlegs, programes, cartells, monografies, col·leccions de fonts, col·leccions documentals, bibliografies, estudis, assajos, articles sobre diversos aspectes del patrimoni cultural i artístic, amb especial interés en el de la Comunitat Valenciana.   
. Promoció i realització d'estudis d'història de l'art, Prehistòria, història antiga, medieval, moderna i contemporània amb criteris de rigorosa metodologia científica, i incidir en especial en la història de la Comunitat Valenciana.   
. Promoció i difusió de la llengua valenciana.   
. Promoció, conservació i difusió del patrimoni cultural i artístic, en especial en el d'àmbit rural de la Comunitat Valenciana.   
. Promoció i exercici d'activitats que fomenten la figura de la .família. com a garant de la nostra herència cultural.   
. Promoció i defensa dels drets humans.   
La Fundació aconseguirà els seus objectius a través de les següents activitats, que es duran a terme dins del sotmetiment ple a la legislació vigent:   
. Creació i manteniment d'una web, biblioteca i col·leccions que fomenten els objectius de la Fundació.   
. Realització de tallers educatius o esportius, exposicions, reunions científiques, projeccions, congressos, seminaris, conferències i cursos, relacionats amb els fins fundacionals.   
. Programar equips d'investigació sobre temes concrets, discutir estats de qüestió, convocar concursos i atorgar premis en relació amb els fins propis de la Fundació.   
. Programació i realització d'activitats arqueològiques i d'arqueologia submarina.   
. Programació i organització de visites culturals.   
. Qualsevol altra activitat que puga contribuir a la consecució dels fins fundacionals.   
Correspon al Patronat determinar el mode en què es duran a terme les activitats de la Fundació, exposades en el present article.   
Les prestacions de la Fundació s'atorgaran de forma no lucrativa.   
Seran potencials beneficiaris de la Fundació aquelles persones i entitats interessades en el coneixement, estudi, promoció i transmissió de la cultura, així com en la defensa dels dret humans, i insistir, especialment, a la Comunitat Valenciana. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació cap dret preferent a gaudir dels seus beneficis, ni imposar la seua atribució a persona o entitat determinada.  
Segon. Per Resolució de data 23 d'octubre de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación de la Comunidad Valenciana Hammond, amb el número 161 (A) i classificar-la de caràcter cultural. El seu domicili radicarà a Dénia, partida Galeretes A, núm. 41.  
La Fundació té com a objecte, com s'indica en l'acte fundacional, l'ajuda als estudiants de Dénia que reunisquen mèrits per a això i que estudien una carrera universitària o de belles arts, tant a Espanya com a l'estranger, on puguen obtindre una titulació legalment reconeguda. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte del Fundació s'efectuarà a través d'alguna de les formes següents d'actuació:   
Petició d'ajudes o subvencions.  
Arrendament dels béns o altres formes d'obtenció d'ingressos.  
Convocatòria de concursos per a concessió de les beques o ajudes, etc.  
Seran potencials beneficiaris de la Fundació els barons o femelles, veïns de Dénia que desitgen seguir estudis que conduïsquen a l'obtenció d'un títol universitari o de belles arts de reconeguda qualificació, tant en una universitat, escola o conservatori espanyol o estranger.  
Per a la concessió de les beques o ajudes es tindrà en compte respecte als beneficiaris les circumstàncies següents:  
a) Historial acadèmic i social dels candidats.  
b) Si el candidat pot obtindre la necessària ajuda per altres mitjans.  
c) La naturalesa dels estudis que el candidat pretenga seguir.  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que s'establisquen a aquest efecte.  
Ningú no podrà al·legar, davant de la Fundació, dret preferents a gaudir dels seus beneficis, ni imposar la seua atribució a persona o entitat determinada.  
Tercer. Per Resolució de data 23 d'octubre de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Esportiva Dénia de la Comunitat Valenciana, amb el número 162 (A) i classificar-la de caràcter cultural. El seu domicili radicarà a Dénia, carrer la Mar, 22.  
La Fundació té com a finalitat principal la difusió, promoció i foment d'activitats esportives, culturals i socials.   
A aquests efectes, i amb caràcter merament enunciatiu i no limitador, s'entenen que tenen cabuda, dins dels fins fundacionals, els que s'indiquen a continuació:   
a) La cooperació i col·laboració amb qualsevol entitat o institució social, cultural, esportiva, artística o benèfica que estime convenient i que permeta un major desplegament i compliment dels fins fundacionals.   
b) L'acostament de l'esport a la societat, i facilitar-ne la pràctica en les distintes categories i edats.   
c) La promoció i difusió de la pràctica de l'esport en la joventut; facilitar l'accés de tots a aquest i procurar que la pràctica de l'esport vaja unida a una formació integral dels jóvens.   
d) La formació d'esportistes, en especial futbolistes, mitjançant la promoció i ajuda al planter i la creació, administració, finançament i direcció de centres d'estudis, escoles i equips esportius de base o amateur que s'adscriguen a les federacions valencianes corresponents.   
e) Promoció, manteniment, gestió d'instal·lacions i/o serveis adequats per a permetre i facilitar el desenvolupament d'una pràctica esportiva de conformitat amb les necessitats dels esportistes, de l'esport i de la societat.   
Dins d'aquests amplis objectius, tindrà com a activitats concretes més importants i immediates les que, a títol exemplificatiu, s'assenyalen a continuació:   
1. La creació i establiment d'un centre de desenvolupament d'esportistes on puguen rebre l'adequada formació, assistència mèdica, etc.   
2. La concessió de donatius, subvencions, ajudes o beques a jóvens esportistes sense possibilitats econòmiques, i facilitar-los l'accés a qualsevol estudi o ocupació.   
3. L'organització de conferències, cursos, seminaris, etc. dirigits a l'ensenyament tècnic i pràctic del futbol i al foment d'una competitivitat i esperit esportiu sa i noble en la pràctica de l'esport.   
4. L'organització de competicions i concursos esportius, així com la concessió de premis, activitats encaminades a procurar la participació de futbolistes de totes les edats i categories.   
5. L'edició i publicació de revistes, articles, notes de premsa, etc., relacionats amb les activitats exercides per la Fundació.   
6. La constitució, promoció i gestió de museus i la resta d'institucions culturals, així com sales d'exposicions, biblioteques, arxius i la resta d'instal·lacions que estiguen relacionats amb el compliment i desenvolupament dels fins fundacionals.   
7. La promoció, desenvolupament, i obtenció de recursos financers aliens, com ara donatius, ajudes, subvencions, aportacions, etc., que permeten el desplegament i compliment dels fins fundacionals.   
8. L'explotació de tots els seus actius per a aplicar els rendiments que s'obtinguen al millor compliment de les activitats relacionades amb els fins fundacionals.   
9. Qualssevol altres que puguen ser conduents a la realització de les finalitats pròpies de la Fundació.  
Podran ser beneficiaris de les prestacions de la Fundació totes aquelles persones físiques o jurídiques que a juí del Patronat siguen mereixedores de rebre-les.   
El Patronat gaudirà de llibertat per a l'aplicació dels recursos als fins fundacionals, en funció dels resultats del patrimoni, dins dels límits ordenats per la Llei, de conformitat amb els pressupostos i programes d'actuació anual o plurianual.   
Ningú no podrà al·legar, ni individualment, ni col·lectivament, davant de la Fundació o el seu Patronat, cap dret al gaudi dels seus beneficiaris, abans que fossen concedits, ni imposar la seua atribució a persones determinades.   
En tot cas, la Fundació actuarà amb criteris d'imparcialitat i no discriminació en la determinació dels seus beneficiaris.   
La Fundació, dins dels seus fins d'interés general, haurà d'actuar amb criteris d'objectivitat i d'imparcialitat en la selecció dels seus beneficiaris sense que puga produir-se cap discriminació. En aquest sentit, podran ser beneficiàries totes aquelles persones jurídiques o físiques que s'han designat en el present article.   
Quan la Fundació exigisca als seus beneficiaris l'abonament d'alguna quantitat pels serveis que preste, la determinació per aquesta dels beneficiaris s'haurà de realitzar, exclusivament, per l'abonament o pagament de la quantitat corresponent. Així mateix, quan per la mateixa naturalesa de la Fundació es derive la necessitat de limitar el nombre de beneficiaris, la selecció i determinació d'aquests serà realitzada, amb caràcter irrevocable, pel Patronat de la Fundació, i es tindran presents els mèrits, necessitats, capacitat econòmica i possibilitat d'aprofitament dels distints aspirants o es basarà en altres característiques objectives. En tot cas, ningú no podrà al·legar, ni individualment, ni col·lectivament, davant de la Fundació o els seus òrgans, el gaudi dels esmentats beneficis abans que fossen concedits, ni imposar la seua atribució a persones determinades.  
València, 20 de novembre de 2006.. El secretari autonòmic de Justícia: Fernando de Rosa Torner.